ช่วยสรุปเรื่อง "มุมมอง SET หลังกลับมาเปิดหลังหยุดเทศกาลสงกรานต์" ให้หน่อยค่ะ
มาถึงมุมมอง SET หลังกลับมาเปิดหลังหยุดเทศกาลสงกรานต์ ผมแบ่งเป็น 2 Scenario ดังนี้ครับ โดย Scenario 1 หากช่วง SET ปิดทำการ แล้วสถานการณ์ตลาดหุ้นต่างประเทศไม่มีประเด็นที่มีนัยในทางลบเข้ามากระทบ ผมมองว่ากรณีนี้แนวรับ SET บริเวณ 1,540-1,560 จุด น่าจะเป็นจุดรองรับได้ และมีโอกาสฟื้นตัวกลับในลำดับถัดไป ส่วน Scenario 2 เป็นกรณีหากมีประเด็นลบอย่างมีนัยสำคัญเข้ามากระทบ ให้ติดตามแนวรับ SET บริเวณ 1,500 จุด หรือต่ำกว่า มองจะมีความน่าสนใจในการเข้าซื้อสะสม เนื่องจากระดับ SET ที่ต่ำกว่า 1,500 จุด มองมีความน่าสนใจทางด้านมูลค่าพื้นฐาน โดยหากอิงกำไรของตลาดในปีนี้ (Consensus คาดไว้ที่ประมาณ 102 บาทต่อหุ้น) SET จะเทรดที่ระดับ P/E ต่ำกว่า 15 เท่าแล้ว ดังนั้นสรุปมุมมอง SET จะฟื้นหรือทรุดขึ้นอยู่กับปัจจัยที่เข้ามากระทบ โดยหากสถานการณ์เป็นปกติ คาดแนวรับบริเวณ 1,540-1,560 จุด รองรับได้ ส่วนกรณีมีปัจจัยลบอย่างมีนัยเข้ามากระทบ มอง SET มีโอกาสทรุดลงไปหา 1,500 จุด อย่างไรก็ตาม มองเป็นโอกาสซื้อด้วยความน่าสนใจทางด้าน Valuation  ทางด้านหุ้นแนะนำมีหุ้นแนะนำใน 2 ธีม ได้แก่ 1. หุ้น Best of the Best ภายใต้วิกฤตการเงินในสหรัฐฯ และยุโรป แนะนำหุ้นซึ่งมีพื้นฐานและฐานะการเงินแข็งแกร่ง มีกำไรในปี 2566-2567 เติบโตเฉลี่ยสูงกว่ากำไรของกลุ่มหุ้นที่ฝ่ายวิจัย InnovestX ให้คำแนะนำเป็น Outperform และ Valuation ไม่แพง โดยซื้อขายด้วย PER และ P/BV เฉลี่ยย้อนหลัง 5 ปี ที่บริเวณ -1.0 ถึง -2.0 S.D. ทำให้คาด Downside เริ่มจำกัด จึงมองเป็นโอกาสซื้อสะสม เลือก AU, BBL, BDMS, CPALL และ GULF 2. หุ้นที่มีสถิติให้ผลตอบแทนดีหากซื้อวันแรกหลังเปิดสงกรานต์และขายปลายเดือนเมษายน โดยหุ้นที่ฝ่ายวิจัย InnovestX ให้คำแนะนำเป็น Outperform และมีปัจจัยบวกหนุน ได้แก่ กลุ่มพลังงาน เลือก PTT และ BCP ซึ่งคาดได้อานิสงส์ราคาน้ำมันฟื้นตัวและค่าการกลั่นเข้าสู่ High Season, กลุ่มค้าปลีก เลือก HMPRO หลังอุปสงค์เครื่องใช้ไฟฟ้ากลุ่มให้ความเย็นปรับตัวดีขึ้นจากภาวะอากาศร้อนจัด และหุ้นปันผล เลือก AP, KKP, KTB และ LH ซึ่งจะขึ้น XD ในช่วงกลางเดือนเมษายนถึงต้นเดือนพฤษภาคมนี้
มุมมอง SET หลังกลับมาเปิดหลังหยุดเทศกาลสงกรานต์ แบ่งออกเป็น 2 Scenario คือ
1. หาก SET ปิดทำการแล้วสถานการณ์ตลาดหุ้นต่างประเทศไม่มีประเด็นทางลบเข้ามากระทบ แนวรับ SET บริเวณ 1,540-1,560 จุด จะเป็นจุดรองรับได้และกลับมาฟื้นตัวในลำดับถัดไป
2. หากมีประเด็นลบเข้ามากระทบ ให้ติดตามแนวรับ SET บริเวณ 1,500 จุด หรือต่ำกว่า จะมีความน่าสนใจในการเข้าซื้อสะสม เนื่องจากระดับ SET ที่ต่ำกว่า 1,500 จุด
หุ้น SET จะฟื้นหรือทรุด ขึ้นอยู่กับปัจจัยที่เข้ามากระทบ หากสถานการณ์ปกติ แนวรับบริเวณ 1,540-1,560 จุด รองรับได้ ถ้ามีปัจจัยลบเข้ามากระทบ หุ้น SET มีโอกาสลงไปหา 1,500 จุด
ส่วนหุ้นแนะนำจะมี 2 ธีมคือ
1. หุ้น Best of the Best ภายใต้วิกฤตการเงินในสหรัฐอเมริกาและยุโรป มีพื้นฐานและฐานะการเงินที่แข็งแกร่ง มีกำไรเติบโตเฉลี่ยสูงกว่ากำไรของกลุ่มหุ้น InnovestX ในปี 2566-2567
2. หุ้นที่มีสถิติให้ผลตอบแทนดี หากซื้อวันแรกหลังเปิดสงกรานต์และขายปลายเดือนเมษายน
หุ้น InnovestX ให้คำแนะนำเป็น Outperform และมีปัจจัยบวกหนุน ได้แก่ กลุ่มพลังงาน ที่ได้อานิสงส์ราคาน้ำมันฟื้นตัวและค่าการกลั่นเข้าสู่ High Season, กลุ่มค้าปลีก อุปสงค์เครื่องใช้ไฟฟ้ากลุ่มให้ความเย็นปรับตัวดีขึ้นจากอากาศร้อนจัด และหุ้นปันผลในช่วงกลางเดือนเมษายนถึงต้นเดือนพฤษภาคม
ข่าวเศรษฐกิจและการเงิน,ความรู้ทางการเงิน